Klaudia

Klaudia on suomalainen naisen etunimi, joka on tunnettu etenkin ortodoksisen väestön keskuudessa. Klaudia ja sen kansainvälinen nimimuoto Claudia pohjautuvat roomalaiseen Claudius-sukunimeen. Claudia on sen naispuolinen vastine ja tarkoittaa kyseiseen ylimyssukuun kuuluvaa naista.Suuri etunimikirja, s. 130, 282. Raamatun mukaan Paavalilla oli työtoverina Claudia. Katolinen kirkko viettää tämän muistopäivää 7. elokuuta. Suomen ortodoksiseen kalenteriin on puolestaan merkitty 300-luvun alussa eläneen marttyyrineito Klaudian muistopäivä. Se on 18. toukokuuta, ja sama päivä on osoitettu myös Klaudian ortodoksiseksi nimipäiväksi.Suuri etunimikirja, s. 130. Digi- ja väestötietoviraston tietojen mukaan Klaudia-nimen on saanut Suomessa 1900-luvun alusta huhtikuuhun 2024 mennessä tasan 1 215 ja Claudia-nimen 1 497 naista. Nimi on ollut käytössä jo 1800-luvulla, ja suosituimmillaan se on ollut 1900-luvun alkupuolella. Klaudiat yleistyivät taas 1990-luvulla, kun vanhat nimet tulivat muotiin. Vuodesta 2020 lähtien Claudian nimipäivä on suomenruotsalaisen kalenterin mukaan 7. heinäkuuta. Venäjällä Klaudia-nimestä käytetään asuja Klavdija ja Klava. Gladys on puolestaan Claudian iiriläis- walesilainen muunnos.Suuri etunimikirja, s. 95. == Tunnettuja Klaudia-, Claudia- ja Klavdija-nimisiä henkilöitä == === Antiikin henkilöitä === * Claudia Antonia, Rooman keisari Claudiuksen tytär * Claudia Marcella Major, Octavian tytär, keisari Augustuksen sisarentytär * Claudia Marcella Minor, Octavian tytär, keisari Augustuksen sisarentytär * Claudia Octavia, Rooman keisari Claudiuksen tytär, Neron puoliso * Claudia Procula, perimätiedon mukaan Pontius Pilatuksen vaimo === Nykyajan henkilöitä === * Claudia Adkins (s. 1972), venäläinen pornonäyttelijä * Claudia Bassols (s. 1979), espanjalainen näyttelijä * Claudia Belderbos (s. 1985), alankomaalainen soutaja * Claudia Beni (s. 1986), kroatialainen poplaulaja * Claudia Black (s. 1972), australialainen näyttelijä * Claudia Blasberg (s. 1975), saksalainen soutaja * Klavdija Bojarskih (1939–2009), neuvostoliittolainen maastohiihtäjä ja olympiavoittaja * Claudia Cardinale (s. 1938), tunisialais-italialainen näyttelijä * Claudia Christian (s. 1965), yhdysvaltalainen näyttelijä * Claudia Christiane Endler (s. 1991), chileläinen jalkapallomaalivahti * Claudia Eve, Pia Polviander (s. 1968), suomalainen selvänäkijä * Claudia Faniello (s. 1988), maltalainen laulaja * Kati-Claudia Fofonoff (1947–2011), koltansaamelainen kirjailija * Claudia Franco (s. 1975), espanjalainen uimari * Claudia Goldin (s. 1946), yhdysvaltalainen taloustieteen professori, Nobelin taloustieten palkinnon saaja * Claudia Liliana González (s. 1969), kolumbialainen näyttelijä * Claudia Harrison (s. 1976), brittiläinen näyttelijä * Claudia Heill (1982–2011), itävaltalainen judoka * Klaudia Jans- Ignacik (s. 1984), puolalainen tennispelaaja * Claudia Jennings (1949–1979), yhdysvaltalainen valokuvamalli ja näyttelijä * Claudia Alta ”Lady Bird” Johnson (1912–2007), Yhdysvaltain presidentin Lyndon B. Johnsonin puoliso * Claudia Jones (1915–1964), yhdysvaltalainen kommunisti, journalisti ja poliittinen aktivisti * Claudia Jung (s. 1964), saksalainen iskelmälaulaja ja poliitikko * Claudia Karvan (s. 1972), australialainen näyttelijä * Claudia Kim, oik. Kim Soo-hyun (s. 1985), eteläkorealainen näyttelijä ja malli * Claudia Kolb (s. 1949), yhdysvaltalainen uimari ja olympiavoittaja * Claudia Leistner (s. 1965), saksalainen taitoluistelija * Claudia Letizia (s. 1979), italialainen malli, juontaja ja näyttelijä * Claudia Llosa (s. 1976), perulainen elokuvantekijä * Claudia Losch (s. 1960), saksalainen kuulantyöntäjä ja olympiavoittaja * Klavdija Majutšaja (1918–1989), neuvostoliittolainen yleisurheilija * Claudia Meza, Snow Tha Product (s. 1987), yhdysvaltalainen rap-artisti ja näyttelijä * Claudia Michelsen (s. 1969), saksalainen näyttelijä * Claudia Mo (s. 1957), hongkongilainen toimittaja ja poliitikko * Claudia Muzio (1889–1936), italialainen oopperalaulaja * Claudia Müller (s. 1974), saksalainen jalkapalloilija * Claudia Nahum, Baby K (s. 1983), italialainen laulaja ja lauluntekijä * Claudia Nystad (s. 1978), saksalainen maastohiihtäjä * Cláudia Pascoal (s. 1994), portugalilainen laulaja * Claudia Pasini (1939–2015), italialainen miekkailija * Claudia Pechstein (s. 1972), saksalainen pikaluistelija * Klavdija Plotnikova (1893–1989), viimeinen kamassia äidinkielenään puhunut ihminen * Claudia Poll (s. 1972), costaricalainen uimari ja olympiavoittaja * Claudia Presăcan (s. 1979), romanialainen telinevoimistelija ja olympiavoittaja * Claudia Rankine (s. 1963), yhdysvaltalainen runoilija * Claudia Riegler (s. 1976), uusiseelantilainen alppihiihtäjä * Claudia Roth (s. 1955), saksalainen poliitikko * Claudia Emmanuela Santoso (s. 2000), indonesialainen laulaja * Claudia Sheinbaum (s. 1962), meksikolainen ympäristötieteilijä ja poliitikko, Meksikon presidentti 2024– * Claudia Schiffer (s. 1970), saksalainen malli ja näyttelijä * Claudia Soto (s. 1993), chileläinen jalkapalloilija * Claudia Sulewski (s. 1996), yhdysvaltalainen näyttelijä * Klavdija Šulženko (1906–1984), neuvostoliittolainen populaarimusiikin laulaja * Claudia Testoni (1915–1998), italialainen aitajuoksija * Klavdija Totšenova (1921–1989), neuvostoliittolainen kuulantyöntäjä ja olympiamitalisti * Claudia Wells (s. 1966), yhdysvaltalainen näyttelijä * Claudia Zaczkiewicz (s. 1962), saksalainen pika-aitajuoksija == Kuvitteellisia Claudioita == * Claudia Blaisdel, hahmo 1980-luvun Dynastia- televisiosarjassa ja sen uudemmassa versiossa * Claudia Brown, hahmo televisiosarjassa Uhka menneisyydestä * Claudia Jean ”C. J.” Cregg, hahmo draamasarjassa West Wing * Claudia Joy Holden, hahmo draamasarjassa Kasarmin naiset == Lähteet == Luokka:Etunimet